
Министерство на околната среда и водите

Регионална инспекция по околната среда и водите - Монтана

доклад

за извършена комплексна проверка на площадка – Център за разкомплектоване на в гр. Монтана, м. „Сланището” с оператор ЕТ„Автоконтакт – Петър Димитров”, гр. Монтана в изпълнение на Заповед № РД-100/19.05.2015 г.


Извършената комплексна проверка на 22.05.2015 г. е с цел установяване съответствието на осъществяваната от дружеството дейност на площадката с нормативните изисквания по опазване на околната среда.
Дружеството притежава безсрочно разрешително за извършване на дейности по третиране (разглобяване/разкомплектоване) на ИУМПС, издадено от РИОСВ – Монтана, в което е включена площадката в гр. Монтана. Проверените условия поставени в разрешителното се изпълняват. На площадката се извършва събиране и съхраняване на ИУПМС, ръчно разглобяване на ИУМПС и съхраняване на отпадъци на мястото на образуване, получени при разглобяване на ИУМПС. Приетите и образуваните от дейността на обекта отпадъци се съхраняват разделно по видове на обособени и обозначени със съответните кодове на отпадъци открити бетонирани площадки за ИУМПС, под навеси и в складове с ограничен достъп с трайна настилка в метални контейнери и варели.  При приемането на ИУМПС се издават се удостоверения, необходими за прекратяване регистрацията на МПС. Има въведана компютърна информационна система за отчитане и контрол на издадените удостоверения. При предаване (продажба) на компоненти от ИУМПС се попълва декларация за добросъвестно предаване.  Отпадъците се предават за последващо третирате на фирми, притежаващи разрешения по чл. 35 от Закона за управление на отпадъците за дейности с отпадъци въз основа на сключени писмени договори, представени по време на проверката. Води се отчетност на количествата приети, образувани, третиране и предадени отпадъци в заверени от РИОСВ – Монтана отчетни книги за отпадъци. Годишните отчети за отпадъците за 2014 г. са изпратени в срок в ИАОС. 


Водоснабдяването на обекта се извършва от водопроводната мрежа на гр. Монтана, съгласно сключен договор с „ВиК”ООД за доставяне на питейна вода и отвеждане на отпадъчни води. На площадката е изградена канализационна мрежа, разделена на битова и канализация от производствената дейност. Формираните отпадъчни води постъпват в КМУ, от където се заустват в разположена на площадката изгребна яма. Дъждовните води се отвеждат в друга изгребна яма, като периодично изгребните ями се почистват от „ВиК”ООД, гр. Монтана.

На площадката не се извършва рязане на ИУМПС. Не е установено наличие на кислород (бутилки). Не се извършва използване и съхраняване на химични вещества и смеси за дейността.


При проверката не са констатиране несъответствия с нормативните изисквани по околна среда и в тази връзка не са давани предписания.

